ການຖືສັນຊາດໄທ ເປັນທີ່ໝາຍຕາ ຂອງ ອົບພະຍົບມຽນມາ ທີ່ເກີດ ໃນປະເທດໄທ
ສຳ​ຫຼັບ ນາງ Mou Jae ຊາ​ວ ກະຣ່ຽງ ຊຶ່ງ​ພື້ນຖານ​ເດີມ​ແມ່ນ​ມາ​ຈາກ​ມຽນມາ ​ແລະ​ເປັນ​ຜູ້​ທຳອິດ​ທີ່​ໄດ້ຮັບ​ສັນຊາ​ດ​ ​ພາຍ​ໃຕ້​ນະ​ໂຍບາຍ​ໃໝ່​ເວົ້າວ່າ ​ການ​ສຶກສາ​ທີ່​ດີ ໝາຍ​ເຖິງ ​ມີ​ວຽກ​ງານ​ທີ່​ມີ​ລາຍ​ໄດ້​ສູງ.
ມີອົບພະຍົບຊາວມຽນມາແລະກຳປູເຈຍ ຫຼາຍພັນຄົນ ພວກທີ່ໄດ້ຫລົບໜີຈາກສົງຄາມ ໃນບ້ານເກີດເມືອງນອນຂອງພວກເຂົາເຈົ້າ ພວມປະເຊີນໜ້າກັບບັນຫາອັນໜັກໜ່ວງ ໃນປະເທດໄທ ຍ້ອນວ່າ ບໍ່ມີເອກກະສານເຮັດວຽກຢ່າງຖືກຕ້ອງຕາມກົດໝາຍ ແຕ່ວ່າ ພວກລູກເຕົ້າຂອງເຂົາເຈົ້າ ທີ່ເກີດຢູ່ໃນແຜ່ນດິນໄທ ແມ່ນພາກັນຊື່ນຊົມຍິນດີກັບນະໂຍ ບາຍໃໝ່ຂອງລັດຖະບານໄທ ທີ່ໃຫ້ຄຳໝັ້ນສັນຍາວ່າ ຈະຮີບເລັ່ງດຳເນີນຂັ້ນຕອນການ ປະຕິບັດງານ ເລື່ອງການບັນຈຸເຂົ້າເປັນສັນຊາດ Steve Sandford ໄດ້ໂອ້ລົມກັບ ຫຼາຍໆຄົນທີ່ເປັນພວກທຳອິດ ທີ່ໄດ້ຍື່ນໃບສະໝັກຫາວຽກເຮັດງານທຳ ທີ່ມີຄວາມໝັ້ນ ຄົງແລະເລື່ອງການເດີນທາງໄປມາໃນປະເທດໄທ ຊຶ່ງວັນນະສອນ ຈະມີລາຍລະອຽດ ມາສະເໜີທ່ານ ນັບເປັນເວລາຫຼາຍໆທົດສະວັດມາແລ້ວ ທີ່ມີທັງພວກທີ່ໜີເຂົ້າເມືອງແລະພວກອົບພະຍົບ ໄດ້ທະຍອຍຫຼັ່ງໄຫຼພ່າຍສົງຄາມແລະຄວາມບໍ່ທຸ່ນທ່ຽງໃນພວກປະເທດເພື່ອນບ້ານ ເຂົ້າໄປຍັງປະເທດໄທ ພວກຜູ້ຄົນສ່ວນໃຫຍ່ເຫຼົ່ານີ້ ໄດ້ພາກັນຂ້າມຊາຍແດນຢ່າງຜິດກົດໝາຍ ຈຶ່ງເຮັດໃຫ້ ເປັນການຍາກ ທີ່ຈະໄດ້ຮັບເອກະສານເຮັດວຽກເຮັດການຢ່າງຖືກຕ້ອງຕາມກົດໝາຍ ທັງໄດ້ບັງຄັບໃຫ້ຫຼາຍໆຄົນເຮັດວຽກຊັ້ນຕໍ່າ ແລະຈຳກັດການເດີນທາງທ່ອງທ່ຽວໄປມາ ແຕ່ເຖິງຢ່າງນັ້ນກໍຕາມ ການແກ້ໄຂຫາທາງອອກຂອງລັດຖະບານ ທີ່ໄດ້ຮັບຜ່ານໃນ ເດືອນທັນວາ ຜ່ານມານີ້ ກໍສາມາດເຮັດໃຫ້ພວກຄອບຄົວຜູ້ທີ່ບໍ່ມີປະເທດທັງຫຼາຍ ໄດ້ຮັບສັນຊາດ ຢ່າງຖືກຕ້ອງຕາມກົດໝາຍ ສຳລັບພວກລູກໆຂອງພວກເຂົາເຈົ້າ ທີ່ເກີດຢູ່ໃນປະເທດໄທ ສຳຫຼັບ ນາງ Mou Jae ຊາວ ກະຣ່ຽງ ຊຶ່ງພື້ນຖານເດີມແມ່ນມາຈາກມຽນມາ ແລະເປັນ ຜູ້ທຳອິດທີ່ໄດ້ຮັບສັນຊາດ ພາຍໃຕ້ນະໂຍບາຍໃໝ່ເວົ້າວ່າ ການສຶກສາທີ່ດີ ໝາຍເຖິງ ມີວຽກງານທີ່ມີລາຍໄດ້ສູງ ນາງ Mou Jae ກ່າວເປັນພາສາ ກະຣ່ຽງ ວ່າ  ເພາະວ່າມີແຕ່ພວກທີ່ເປັນຄົນໄທເທົ່ານັ້ນ ຈະສາມາດໄປເຂົ້າໂຮງຮຽນໄດ້ ການແກ້ໄຂບັນຫາທີ່ວ່ານີ້ ໄດ້ຂະຫຍາຍການມີສິດເປັນສັນຊາດ ອອກໄປໃຫ້ພວກ ເດັກນ້ອຍປະມານ 80 ພັນຄົນ ຂອງພວກຄົນເຂົ້າເມືອງ ແລະພວກອົບພະຍົບ ແລະເລັ່ງລັດເລື່ອງເອກກະສານເຈ້ຍສໍໃນເຂດທ້ອງຖິ່ນ ອະດີດຜູ້ອາໄສໃນຊາຍແດນ ແລະຜູ້ທີ່ເຫັນເຫດການທີ່ເຄີຍປະສົບຄວາມລຳບາກຂອງ ພວກອົບພະຍົບນີ້ມາແລ້ວ, ທ່ານ Santhipong Moonfong ກ່າວວ່າ ການທີ່ໃຫ້ຂໍ້ມູນ ແກ່ພວກຄອບຄົວທີ່ບໍ່ມີປະເທດ ແມ່ນເປັນກະແຈສຳຄັນ ທີ່ຈະເປີດໂອກາດໃຫ້ແກ່ພວກ ລູກເຕົ້າຂອງພວກເຂົາເຈົ້າ ທ່ານ Santhipong Moonfong ຈາກອົງການເຄືອຄ່າຍພັດທະນາເດັກນ້ອຍໄດ້ກ່າວ ເປັນພາສາໄທວ່າ ຈັງຫວັດແມ່ຫ້ອງສອນ ຕາມຊາຍແດນໄທ-ມຽນມາ ແມ່ນເປັນຂົງເຂດທີ່ມີຜູ້ຄົນຂອງ ພວກທີ່ບໍ່ມີປະເທດ ເປັນຈຳນວນຫຼາຍທີ່ສຸດ ຄືມີຫຼາຍກວ່າ 50 ພັນ ຄົນ ນັກຮຽນຊາວກະຣ່ຽງ ນາງ Sher La Aer ເປັນຜູ້ສະໝັກໃໝ່ ທີ່ກຳລັງລໍຖ້າການຢັ້ງຢືນ ຂອງການເປັນສັນຊາດຢູ່ ເພື່ອແຜ່ວທາງໄປສູ່ການຂໍຄວາມຊ່ອຍເຫຼືອໃນອະນາຄົດ ຂ້າງໜ້າ ນາງ Sher La Aer ເວົ້າເປັນພາສາໄທວ່າ ໃນຂະນະທີ່ ຈຳນວນຂອງພວກຜູ້ຄົນທີ່ພາກັນຂ້າມໄປຍັງປະເທດໄທ ໄດ້ຫລຸດລົງຢູ່ນີ້ ພ້ອມໆກັບການພັດທະນາທີ່ດີຂຶ້ນໃນມຽນມານັ້ນ ຫຼາຍໆຄອບຄົວ ກໍແມ່ນຫວັງວ່າ ຈະມີການຄ້ຳປະກັນສຳລັບອະນາຄົດຂອງພວກລູກໆຂອງພວກເຂົາເຈົ້າ ໃນຝັ່ງ ປະເທດໄທ